Βάτωνας (μυθολογία)

Στην ελληνική μυθολογία ο Βάτωνας (Βάτων), γνωστός και ως Ελάτωνας ή Σχοίνικος, ήταν ήρωας του Άργους από το γένος των Μελαμποδιδών. Ο Βάτωνας ήταν ο ηνίοχος του Αμφιαράου στην εκστρατεία των «Επτά επί Θήβας». Μετά τη νίκη τους οι Θηβαίοι κατεδίωξαν τους Αργείους. Τότε άνοιξε στη γη ένα μεγάλο χάσμα που κατάπιε τον Αμφιάραο, τον Βάτωνα, το άρμα τους και το άλογό τους. Προς τιμή του Βάτωνα ιδρύθηκε στο Άργος ιερό, κοντά στο ιερό του Αμφιαράου.Παυσανίου Ελλάδος περιήγησις, «Κορινθιακά» 23.2

 Με το όνομα Βάτων αναφέρεται επίσης ένας βασιλιάς της Τροίας, από τον οποίο κατά μία εκδοχή πήρε το όνομά της η πόλη Βάτεια της Τρωάδας.

Παραπομπές

Πηγές
 Το λήμμα «Βάτων» στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 148

Κατηγορία:Ήρωες της ελληνικής μυθολογίας
Κατηγορία:Μυθολογία του αρχαίου Άργους